د پروان ولایت د کوه صافی ولسوالۍ د مختلفو کلیو سېلاب ځپلو کورنیو سره د نړیوال فدرېشن او د ناروې د سره صلیب په مالی ملاتړ د افغانی سرې میاشتې ټولنې له لوری د نغدو پیسو او د بیړنی حالت د غیر خوراکی توکو مرسته ووېشل شوه! نن سه شنبه د روان ١٤٤٥ سپوږمیزکال د ربیع الاول میاشتې په ٤ مه چې د ۱۴۰٢ لمریزکال د وږی میاشتې له ٢٨ مې نېټې سره سمون لری د پروان ولایت د کوه صافی ولسوالۍ د مختلفو کلیو سېلاب ځپلو کورنیو سره د نړیوال فدرېشن او د ناروې د سره صلیب په مالی ملاتړ د افغانی سرې میاشتې ټولنې له لوری د نغدو پیسو او د بیړنی حالت د غیر خوراکی توکو مرسته ووېشل شوه، په دې مرسته کې د هغو (106) کورنیو چې کورونه یې په قسمی او په بشپړ ډول زیانمن شوی وه، د دوی له جملې څخه په قسمی ډول د (33) زیانمنو شویو کورنیو سره د ناروې د سره صلیب په مالی ملاتړ د افغانی سرې میاشتې ټولنې له لوری هرې زیانمنې شوې کورنۍ ته دوه تختې ترپالونه، دوه تختې کمپلې او یو د روغتیا ساتنې بسته او (72) زیانمنو شویو کورنیو سره د بېړنی حالت د غیر خوراکی توکو له جملې څخه هرې کورنۍ ته شپږ تختې کمپلې، یو تخته ترپال، یو عدد د اشپزۍ سیټ او یوه د اوبو ساتنې بوشکه شامله وه او یوې کورنۍ سره چې کور یې په بشپړ ډول زیانمن شوی وه د پورته ذکر شوو غیر خوراکی توکو ترڅنګ یو باب خېمه مرسته هم وشوه، ددې ترڅنګ هغه (300) سېلاب ځپلیو کورنیو سره چې د کورونو ترڅنګ یې زراعتی ځمکې، باغونه او ترانسپورتی وسایل هم زیانمن شوی وه، هرې کورنۍ سره د نړیوال فدرېشن په مالی ملاتړ د افغانی سرې میاشتې ټولنې له لوری د (10500) افغانیو نغدی مرسته ترسره شوه چې په ټوله کې نوموړو (300) سېلاب ځپلیو کورنیو سره درې میلیونه او یو سل او پنځوس زره (3150000) افغانیو د نغدو پیسو مرسته وشوه، نننۍ توزېع چې د پروان ولایت د افغانی سرې میاشتې نماینده ګۍ ریاست د رٸیس ښاغلی ملا شمس الحق صادق صاحب، د حوادثو د ریاست د ارزیابۍ مدیر ښاغلی عبدالرحیم فروتن، د مرکزی ریاست د PMEIR د نظارت مدیر ښاغلی محمد رفېع مسعودی، د شمالغرب مرکزی زون ریاست د حوادثو همکار ښاغلی ذبیح الله زیارمل او د نماینده ګۍ د مختلفو بخشونو مدیر صاحبانو او رضاکارانو په شتون کې ترسره شوه، سېلاب ځپلو کورنیو د افغانی سرې میاشتې ټولنې له نننۍ مرستې څخه مننه وکړه او د سرې میاشتې د خیرپالو، بشرپالو او روغتیایی مرستو قدردانی یې وکړه او د پروان د سرې میاشتې نماینده ګۍ د ښاغلی رٸیس صاحب، کارکوونکو او رضاکارانو کړنې یې سېلاب ځپلو ته د رسېدنې په برخه کې وستایلې. یاده دې وی چې د مرستې د وېش وړاندې د نشراتو د مدیر له لوری سېلاب ځپلو کورنیو ته د افغانی سرې میاشتې د خیرپاله، بشرپالو او روغتیاپالو خدماتو په اړه هم معلومات وړاندې شوه. د پروان ولایت د افغانی سرې میاشتې نماینده ګۍ ریاست د نشراتو مدیریت